Diari Oficial de la Generalitat Valenciana


Sumari del DOGV 9084, del 14-05-2021 (2021/5157)

Extracte de la Resolució de 22 d'abril de 2021, del Vicerectorat d'ocupació i programes formatius de la Universitat de València, per la qual es convoquen ajudes per a la realització de pràctiques internacionals i interregionals d'emprenedoria per a estudiants de grau i postgrau en el marc de la sisena edició del Programa University Júnior International Entrepreneurs del Campus de l'Emprenedoria Innovadora.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9084

Data del DOGV
:   14-05-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/5157


Data del document
:   22-04-2021

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 22 d'abril de 2021, del Vicerectorat d'ocupació i programes formatius de la Universitat de València, per la qual es convoquen ajudes per a la realització de pràctiques internacionals i interregionals d'emprenedoria per a estudiants de grau i postgrau en el marc de la sisena edició del Programa University Júnior International Entrepreneurs del Campus de l'Emprenedoria Innovadora. [2021/5157]  
  
BDNS (identif.): 562830.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
http://www.pap.minhap.gob.es/bdnstrans  
  
Primer. Persones beneficiàries  
Estar matriculat o matriculada a centres propis de la Universitat de València el curs acadèmic 2020-2021 en estudis oficials de grau, màster o doctorat, si les pràctiques es duen a terme des de la data de publicació de la resolució de la concessió definitiva de l'ajuda i fins al 30 de setembre de 2021.  
Estar matriculat o matriculada a centres propis de la Universitat de València el curs acadèmic 2021-2022 en estudis oficials de grau, màster o doctorat, si les pràctiques es duen a terme des de l'1 d'octubre fins al 31 de desembre de 2021.  
  
Segon. Objecte  
Convocar deu ajudes per a la realització de les pràctiques internacionals i interregionals en emprenedoria, en el marc de la VII edició del Programa University Júnior International Entrepreneurs (UJIE), de dos mesos de durada, en organitzacions d'acolliment situades a les regions emprenedores europees (nacionals o internacionals) o als països participants en el programa Erasmus.  
Aquest programa té per objectiu desenvolupar el talent emprenedor de l'estudiantat universitari amb iniciatives globals, promovent l'augment de la motivació per l'emprenedoria per mitjà de la mobilitat internacional i interregional i la formació en emprenedoria internacional a fi que l'estudiantat reforce i millore les competències transversals emprenedores i puga adquirir capacitats i aptituds en emprenedoria global, i fomentar la creació de relacions professionals d'àmbit internacional o interregional.  
  
Tercer. Bases reguladores  
https://www.uv.es/uvempren/practicas\_21\_v.pdf  
  
Quarta. Quantia  
La Universitat de València aporta una dotació global de 20.000 euros, finançada per la Conselleria d'Economia Sostenible, Sectors Productius, Comerç i Treball, a través de la línia nominativa S7864000 Campus de l'Emprenedoria Innovadora.  
  
S'adjudicaran un màxim de deu ajudes: cinc ajudes per a la realització de pràctiques internacionals i cinc ajudes per a la realització de pràctiques interregionals.  
- Pràctiques internacionals (5 ajudes): l'ajuda econòmica que ha de percebre l'estudiant seleccionat o seleccionada és de 2.500 euros bruts per dos mesos de pràctiques internacionals, sempre que es realitzen presencialment en l'àmbit internacional. Amb independència d'aquesta ajuda, l'estudiant pot optar a altres ajudes dins del programa Erasmus.  
- Pràctiques interregionals (5 ajudes): l'ajuda econòmica que ha de percebre l'estudiant seleccionat o seleccionada és d'un total de 1.500 euros bruts per dos mesos de pràctiques, sempre que es realitzen presencialment en l'àmbit interregional nacional.  
  
Cinqué. Termini de presentació de sol·licituds  
El termini de presentació de les sol·licituds s'obrirà l'endemà de la publicació de la convocatòria en el Diari Oficial de la Generalitat Valenciana i finalitzarà dos mesos després.  
  
València, 22 d'abril de 2021. La rectora, p. d. (DOGV del 18.01.2021), la vicerectora d'Ocupació i Programes Formatius: María Adela Valero Aleixandre.